چوناثان سيمون كريستوفر ريلى-سميث - Jonathan Simon Christopher Riley-Smith - ( انجلترا ، 27 يونيه 1938 )، بروفيسور فى التاريخ و مؤرخ انجليزى كبير من اهم اللى ارخو للحروب الصليبيه و عصورها فى العصر الحديث. اتلقى تعليمه و شهاداته العليا فى التاريخ فى ترينتى كوليج Trinity College فى كمبريدج ، و درس فى جامعات و معاهد كتيره زى جامعة كمبريدج و جامعة لندن و جامعة سانت اندروس و كوين كوليج و غيرها. اسس جمعية دراسات الحروب الصليبيه و الممالك اللاتينيه فى الشرق. و بقى عضو فى منظمة فرسان مالطه. بيعتبر چوناثان ريلى سميث ان الحروب الصليبيه كانت دوافعها دينيه اكتر من ماديه و ان الحركه الصليبيه ظهرت فى اوروبا كنتيجه للمشاعر الدينيه الحقيقيه و الايمان الكبير بأهمية تحرير و استعادة اورشليم و القبر المقدس اللى دمره المسلمين. ليه مؤلفات كتيره قيمه عن تاريخ الحروب الصليبيه من اشهرها " الحروب الصليبيه ، تاريخ " و " الاسبتاريه، تاريخ نظام القديس جون " ، و " ايه كانت الحروب الصليبيه ؟ " و " الايوبيين و المماليك و الصليبيين " و " الحملات الصليبيه الاولى " و " قبرص و الحروب الصليبيه " و " الحروب الصليبيه و المسيحيه و الاسلام " ، و كتب تانيه الفها و شارك فى تحريرها.